Skildpadden Bente på 12 år blev torsdag eftermiddag fundet af Per Sørensen i vejsiden ud for Hallundvej 374. Siden har 27 personer ringet og sagt, at de var ejeren til den forsvundne skildpadde. Men nu er den rette ejermand fundet, til stor glæde for alle. - Der bor nogle nordmænd tæt på mig, og de har sendt billeder som viser, at det er deres skildpadde. Så jeg fik en stor krammer, da de hentede Bente hos mig, siger en glad Per Sørensen til TV2/Nord. Selvom den rette ejer er fundet, så er Per Sørensen ikke tilfreds med alle de opkald han har fået siden i går. - Det er simpelthen toppen af frækhed, at nogle personer ringer og siger det er deres skildpadde, når det ikke passer, siger Per Sørensen Ejerne fortalte desuden til Per, at skildpadden vejer 12 kilo nu, men at den kan komme til at veje op imod 100 kilo.

Referat:
Per Sørensen fandt torsdag eftermiddag en skildpadde på afveje og gennem TV2/Nord efterlyste han den retmæssige ejer. Nu er ejeren så fundet.